Oupa kry 25 jaar na hy sy kleinkind verkrag‘n Man is Donderdag 25 jaar tronkstraf opgelê nadat hy sy kleindogter verkrag het, het die polisie in KwaZulu-Natal gesê. Kol. Vincent Mdunge, woordvoerder vir die polisie, het gesê die 52-jarige man is in die landdroshof in Dundee gevonnis vir die misdaad wat in Julie 2011 plaasgevind het. Die kind se ma het op die man afgekom toe hy sy 6-jarige kleinkind verkrag het. Hy het aan die kind se ma om verskoning gevra, het Mdunge gesê.